હવે 2018ના વર્ષાન્તે પાંચ રાજ્યોની ચૂંટણી આવે છે. જો ભાજપે પાંચ રાજ્યોમાં જીત હાંસલ કરવી હશે તો આર્થિક પેરામીટરને પોઝિટિવ કરવા જ પડશે. જીએસટીમાં રાહત, પેટ્રોલડીઝલના ભાવમાં ઘટાડો, મોંઘવારી ઘટાડો, રૂપિયો મજબૂત કરવો પડશે વિગેરે… તદઉપરાંત ભાજપ સરકારે પ્રજાને સીધો ફાયદો મળે તેવા પગલા જાહેર કરવા પડશે. પાંચ રાજ્યોની વિધાનસભાની ચૂંટણી અને તેના પરિણામો સ્ટોક માર્કેટ માટે ટ્રેન્ડસેટરનો રોલ ભજવશે, તેમાં કોઈ મીનમેખ નથી. હવે તો મંદી અટકવી જ જોઈએ. ટેકનિકલી જોઈએ તો નિફટી 10,100 અને 9850 ખુબ જ મહત્વના સપોર્ટ લેવલ છે. ત્યાં માર્કેટ સ્ટેબલ થવું જ જોઈએ. આ લેવલ આજુબાજુ ફંડામેન્ટલ સ્ટ્રોંગ સ્ટોકમાં રોકાણ કરવું જ જોઈએ.